O **Γιάννης Ιωαννίδης** (Κωνσταντινούπολη, 1954) είναι καθηγητής Υπολογιστικών Συστημάτων και Εφαρμογών στο Τμήμα Πληροφορικής και Τηλεπικοινωνιών του Πανεπιστημίου Αθηνών. 

Έχει υπηρετήσει ως γενικός διευθυντής του Ερευνητικού κέντρου "Αθηνά", και από το 2022 είναι εκλεγμένος πρόεδρος της διεθνούς Association for Computing Machinery, της μεγαλύτερης ένωσης επιστημόνων και επαγγελματιών πληροφορικής.

Βιογραφικά στοιχεία
-------------------

Γεννήθηκε το 1959 στην Κωνσταντινούπολη. Μετά το 1964, μετεγκαταστάθηκε στην Αθήνα.

Σπουδές και σταδιοδρομία
------------------------

Ολοκλήρωσε τις εγκύκλιες σπουδές του στο Η’ Λύκειο Αθηνών. Απέκτησε δίπλωμα Ηλεκτρολόγου Μηχανικού από το Εθνικό Μετσόβιο Πολυτεχνείο (1982) και μεταπτυχιακό δίπλωμα MSc στα Εφαρμοσμένα Μαθηματικά από το Πανεπιστήμιο του Harvard (1983). Έλαβε διδακτορικό δίπλωμα (PhD) στην Πληροφορική από το Πανεπιστήμιο της Καλιφόρνιας στο Berkeley, το 1986. Διετέλεσε καθηγητής πρώτης βαθμίδας στο Πανεπιστήμιο του Ουισκόνσιν στο Μάντισον στις ΗΠΑ.

Τα ερευνητικά ενδιαφέροντά του περιλαμβάνουν: βάσεις δεδομένων και πληροφοριακά συστήματα, υποδομές δεδομένων και ψηφιακά αποθετήρια, κλιμακώσιμη επεξεργασία δεδομένων, εξατομίκευση και κοινωνικά δίκτυα, και αναλυτική δεδομένων και κειμένων.

Η επιστημονική πορεία του υπήρξε αντικείμενο συνέντευξης στον καθηγητή Γ. Γραμματικάκη, σε τηλεοπτική εκπομπή που προβλήθηκε στην ΕΤ1, τον Ιανουάριο του 2009, στα πλαίσια της εκπομπής «Μονοπάτια της Επιστήμης». Το 2015, έθεσε υποψηφιότητα για Πρύτανης του Πανεπιστημίου Αθηνών.

Έργο και διακρίσεις
-------------------

Σήμερα είναι Πρόεδρος και Γενικός Διευθυντής του ερευνητικού κέντρου «Αθηνά», έχοντας δημιουργήσει το εργαστήριο MaDgIK, ενώ έχει εκπονήσει ποικίλες δράσεις σχετικές με την Πληροφορική. Θεωρείται, ένας από τους πιο αναγνωρισμένους Έλληνες επιστήμονες στον τομέα της Πληροφορικής.

Το δημοσιευμένο έργο του περιλαμβάνει περισσότερα από 160 επιστημονικά άρθρα σε διεθνή επιστημονικά περιοδικά και συνέδρια και κατέχει 3 διπλώματα ευρεσιτεχνίας. Έχει περισσότερες από 19.400 αναφορές και h-index 67.

Είναι Fellow της ACM και IEEE. Του έχει απονεμηθεί αριθμός βραβείων για διακρίσεις του στην έρευνα και τη διδασκαλία. Ήταν κύριος ερευνητής σε πάνω από 30 ερευνητικά προγράμματα χρηματοδοτούμενα από διάφορα κρατικά ιδρύματα σε Ευρώπη και Αμερική, καθώς και από τον ιδιωτικό τομέα. Ο καθ. Ιωαννίδης υπήρξε μέλος του Επιστημονικής Συμβουλευτικής Επιτροπής του Ινστιτούτου Max Planck για την Πληροφορική.

Θήτευσε για δύο έτη στη θέση του Γραμματέα της διεθνούς Ομοσπονδίας ACM (Association for Computing Machinery). Το 2017 έγινε κάτοχος του *ACM SIGMOD Contributions Award* για το σημαντικό ερευνητικό έργο του. Σήμερα συμμετέχει ως βασικός εταίρος στην πολύ σημαντική ερευνητική πρωτοβουλία Human Brain Project.

Το 2020, σε έγκριτη ερευνητική μελέτη της έρευνας (Updated science-wide author databases of standardized citation indicators) των Ioannidis *et al.* στο έγκριτο περιοδικό *Plos Biology*, το όνομα του δρ. Γιάννη Ιωαννίδη συμπεριλήφθηκε στους επίσημους καταλόγους *Mendeley Data 2020* που συμπεριλαμβάνουν το υψηλότερο 2% των ερευνητών του πλανήτη, σε γνωστικό αντικείμενο της πληροφορικής.

Τον Οκτώβριο 2023, σε παρόμοια μετα-έρευνα που διεξήχθη, το όνομά του επίσης συμπεριλήφθηκε στον κατάλογο *Elsevier Data 2022* που περιλαμβάνοει το ανώτερο 2% των πιο επιδραστικών ερευνητών του κόσμου στο πεδίο της πληροφορικής.

Προσωπική ζωή
-------------

Είναι παντρεμένος με τη Ναταλία Μανωλά και έχουν μαζί τρία ενήλικα παιδιά.

Παραπομπές
----------

1. ↑  www.di.uoa.gr/en/highlights/ACMpresident. Ανακτήθηκε στις 18  Μαΐου 2023.
2. ↑
3. ↑
4. ↑  Ibaraki, Stephen (7 Ιουλίου 2022). «Interview 2022 New President Yannis Ioannidis». *Forbes*. Ανακτήθηκε στις 29 Μαρτίου 2024.
5. ↑  «Συνέντευξη με τον καθηγητή και νέο πρόεδρο της ACM Γιάννη Ιωαννίδη». *Thales + Friends*. 10 Οκτωβρίου 2022. Ανακτήθηκε στις 29 Μαρτίου 2024.
6. ↑
7. ↑
8. ↑
9. ↑
10. ↑
11. ↑
12. ↑
13. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 30 Δεκεμβρίου 2020. Ανακτήθηκε στις 2 Φεβρουαρίου 2021.
14. ↑
15. ↑
16. ↑
17. ↑  «Yannis Ioannidis». *‪Google Scholar‬*. Ανακτήθηκε στις 25 Οκτωβρίου 2023.
18. ↑
19. ↑
20. ↑
21. ↑
22. ↑
23. ↑
24. ↑
25. ↑
26. ↑   (Ioannidis Y.)
27. ↑  Baas, Jeroen, *October 2023 data-update for "Updated science-wide author databases of standardized citation indicators"*, Elsevier Data Repository, doi:10.17632/BTCHXKTZYW.6, ανακτήθηκε στις 2023-10-25

Εξωτερικοί σύνδεσμοι
--------------------

* Βιογραφικό σημείωμα του Γιάννη Ιωαννίδη
* Ακαδημαϊκή ιστοσελίδα του δρ. Ιωαννίδη στο *Google Scholar*